সার্ভাইভার সিরিজ (২০১১)

**সার্ভাইভার সিরিজ** একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করেছে, যা সার্ভাইভার সিরিজ কালানুক্রমিকের অধীনে প্রচারিত পঞ্চবিংশ অনুষ্ঠান ছিল। এই অনুষ্ঠানটি ২০১১ সালের ২০শে নভেম্বর তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক শহরের ম্যাডিসন স্কোয়ার গার্ডেনে অনুষ্ঠিত হয়েছে; যা ২০০৮ সালের রয়্যাল রাম্বলের পর এই মাঠে ডাব্লিউডাব্লিউইর প্রথম এবং ২০০২ সালের পর সার্ভাইভার সিরিজের প্রথম অনুষ্ঠান ছিল।

প্রাক-প্রদর্শনে একটিসহ মূল অনুষ্ঠান মিলিয়ে সর্বমোট সাতটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে টিম ব্যারেট সার্ভাইভার সিরিজ ম্যাচে টিম অরটনকে পরাজিত করেছে। অন্যান্য শীর্ষস্থানীয় ম্যাচে, সিএম পাংক ডাব্লিউডাব্লিউই চ্যাম্পিয়নশিপের জন্য আয়োজিত একক ম্যাচে আলবের্তো দেল রিওকে এবং ট্যাগ টিম ম্যাচে জন সিনা ও দ্য রক দ্য অসাম ট্রুথকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান *[[ডাব্লিউডাব্লিউই র|র]]* এবং *[[ডাব্লিউডাব্লিউই স্ম্যাকডাউন|স্ম্যাকডাউনে]]* প্রদর্শন করা হয়েছে।

## পটভূমি
সার্ভাইভার সিরিজ হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের নভেম্বর মাসে অনুষ্ঠিত হয়। রেসলম্যানিয়ার পর ডাব্লিউডাব্লিউইর ইতিহাসে দ্বিতীয় দীর্ঘতম চলমান এই প্রতি-দর্শনে-পরিশোধ অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সামারস্ল্যাম) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত চতুর্থ বৃহত্তম অনুষ্ঠান। ১৯৮৭ সালের ২৬শে নভেম্বর তারিখে প্রথমবারের মতো সার্ভাইভার সিরিজ অনুষ্ঠিত হয়েছে।

এই অনুষ্ঠানটি ঐতিহ্যগতভাবে সার্ভাইভার সিরিজ ম্যাচ দ্বারা চিহ্নিত করা হয়, যা এক ধরনের ট্যাগ টিম এলিমিনেশন ম্যাচ; এটি সাধারণত একে অপরের বিরুদ্ধে চার বা পাঁচজন কুস্তিগিরের দুটি দল নিয়ে আয়োজন করা হয়। সার্ভাইভার সিরিজ ম্যাচে একটি দলের প্রতিটি সদস্যকে জয়ের জন্য অবশ্যই প্রতিপক্ষ দলের সকল কুস্তিগিরদের নিষ্কাশিত করতে হবে। ম্যাচের নামটি এই শর্ত থেকে উদ্ভূত হয়েছে, কারণ বিজয়ীরা "সার্ভাইভার" নামে অভিহিত হয়। কখনও কখনও সার্ভাইভার সিরিজের ম্যাচে অতিরিক্ত শর্ত আরোপ করা হয়, যেমন পরাজিত দলের সদস্যদের ডাব্লিউডাব্লিউই হতে বরখাস্ত করা হবে। সাধারণত দুটি দলের মধ্যে প্রতিদ্বন্দ্বিতা করা হলেও, ২০১৯ সালের অনুষ্ঠানে ত্রিমুখী সার্ভাইভার সিরিজ ম্যাচে একে অপরের বিরুদ্ধে তিনটি দল ছিল।

২০১১ সালের এই অনুষ্ঠানটি সার্ভাইভার সিরিজ কালানুক্রমিকের পঞ্চবিংশ অনুষ্ঠান ছিল, যা ২০শে নভেম্বর তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক শহরের ম্যাডিসন স্কোয়ার গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

ইভেন্টটি নিউ ইয়র্কের ভক্তদের মধ্যে অনেক উত্তেজনার সৃষ্টি করে যার ফলে দর্শকরা দুই দিন আগে থেকে ম্যাডিসন স্কয়ার গার্ডেনে ভিড় করা শুরু করে। এই ইভেন্টটিতে ১৬,০০০ এর উপরে ডাব্লিউডাব্লিউই ভক্তরা আসে তার মধ্যে একজন দুইটি টিকিট দ্য রক থেকে পায়।জ্যাক রাইডার এবং জিমি হার্ট একটি বাস যাত্রায় নিউ ইয়র্ক ভক্তদের মধ্যে ১৫০ টিকিট দেয় যেগুলো তারা WWE.com এর মাধ্যমে জিতেছিল।

ভেনজেন্স এ অসম ট্রুথ (দ্য মিজ এবং আর ট্রুথ) এর কারণে জন সিনা আলবের্তো দেল রিওর কাছে হেরে গেলে সিনা জ্যাক রাইডার কে তার ট্যাগ টিম পার্টনার হিসেবে নির্বাচন করে। কিন্তু ম্যাচ শুরু হওয়ার পূর্বে তারা রাইডার কে ইঞ্জুরি করে। তাই র জেনারেল ম্যানেজার জন লওরিনিটস সিনাকে অন্য পার্টনার নির্বাচন করতে বলে। সিনা তখন তার রেসলম্যানিয়া ২৮ এর প্রতিপক্ষ দ্য রক কে পার্টনার হিসেবে নির্বাচিত করে। এবং ইতিহাসের সেরা ক্যারিসমাটিক ট্যাগ টিম হিসেবে জায়গা পায়। রক তার প্রস্তাবটি পরের সপ্তাহে গ্রহণ করে।

সামারস্লামে আলবের্তো দেল রিও তার মানি ইন দ্য ব্যাংক কন্ট্রাকটি সিএম পাংক এর উপর ক্যাশ ইন করে ডাব্লিউডাব্লিউই চ্যাম্পিয়ন হয়ে যায়। হেল ইন অ্যা সেল এ একটি ট্রিপল থ্রেট ম্যাচ সেট করা হয় যেখানে জন সিনাও অন্তর্ভুক্ত হয়। কিন্তু হেরে যায়। তাই পাংক একটি সিঙ্গেল রিম্যাচের আবেদন করে দেল রিওর কাছে। কিন্তু সে খেলতে অস্বীকৃতি জানায়। পরে পাংক তাকে "অ্যানাকোন্ডা ভাইস" লক করলে দেল রিও তা মেনে নেয়।

ওয়ার্ল্ড হেভিওয়েট চ্যাম্পিয়ন মার্ক হেনরি এবং বিগ শোর একটি ম্যাচ হয়েছিল ভেনজেন্সে। কিন্তু ম্যাচের মাঝখানে দুজনেই ম্যাচটি খেলতে অসমর্থ হয়। তাই একটি রিম্যাচ সার্ভাইভার সিরিজে রাখা হয়।

সার্ভাইভার সিরিজ এলিমিনেশন ম্যাচ হিসেবে টিম রেন্ডি অরটন (শেইমাস, সিন কারা, ম্যাসন রায়ান এবং কফি কিংস্টন) এবং টিম ওয়েড ব্যারেট (কোডি রোডস, ডল্ফ জিগলার, জ্যাক সোয়েগার, হুনিকো) এর ম্যাচ সেট করা হয়।

## অনুষ্ঠান
### প্রাক ম্যাচ
প্রথম ম্যাচে ডল্ফ জিগলার জন মরিসন কে "জিগ-জ্যাগ" এর মাধ্যমে হারিয়ে তার ইউনাইটেড স্টেটস চ্যাম্পিয়নশিপ টাইটেলটি রিটেইন করে। ম্যাচ শেষে জ্যাক রাইডার জিগলারকে আক্রমণ করে "রাফ রাইডার" হিট করে।

এরপরের ম্যাচে বেথ ফোইনিক্স এবং ইভ টরিস একটি লাম্বারজিল ম্যাচে ডাব্লিউডাব্লিউই ডিভাস চ্যাম্পিয়নশিপ এর জন্য মুখোমুখি হয়। শেষ দিকে ফিনিক্স টপ রোপ থেকে "গ্ল্যাম স্ল্যাম" হিট করে তার টরিসকে পিন করে তার টাইটেলটি রিটেইন করে।

এর পরের ম্যাচে টিম ব্যারেট টিম অরটন কে হারায়। এবং কোডি রোডস ও ওয়েড ব্যারেট সোল সার্ভাইভার হিসেবে থাকে।

এরপরের ম্যাচে মার্ক হেনরি তার ওয়ার্ল্ড হেভিওয়েট চ্যাম্পিয়নশিপ বিগ শোর বিপক্ষে ডিফেন্ড করে। শেষের দিকে হেনরি তার ফিনিশার "ডাব্লিউএমডি" দেয়ার চেষ্টা করলে বিগ শো তাকে "লো ব্লো" দেয় ফলে ম্যাচটি ডিসকোয়ালিফাই হয়ে যায় মানে হেনরি তার টাইটেল রিটেইন করে। ম্যাচ শেষে বিগ শো হেনরি কে চেয়ার দিয়ে আঘাত করে। এবং চেয়ারটিকে তার পায়ে চেয়ারটিকে আটকিয়ে তার পায়ের উপর একটি "লেগ ড্রপ" দেয়।

এরপরের ম্যাচে সিএম পাংক এবং ডাব্লিউডাব্লিউই চ্যাম্পিয়ন আলবের্তো দেল রিও মুখোমুখি হয়। হোয়ার্ড ফিনকেল পাংকের জন্য বিশেষ রিং এনাউন্সার ছিল। ম্যাচটিতে দুজনই অনেক সাবমিশন হোল্ড করে এবং অনেকগুলো রিভার্সেল হয়। একপর্যায়ে পাংক "এনাকোন্ডা ভাইস" লক করলে রিও ট্যাপআউট করে। এবং পাংক নতুন চ্যাম্পিয়ন হয়ে যায়। ম্যাচ শেষে পাংক তার জয় দর্শকদের সাথে উদ্‌যাপন করতে থাকে। পাংকের এই টাইটেল রাজত্বটি ৪৩৪ দিনে শেষ হয়।

### মূল ম্যাচ
মেইন ইভেন্টে দ্য রক এবং জন সিনা এবং দ্য মিজ আর ট্রুথ একটি ট্যাগ টিম ম্যাচে মুখোমুখি হয়। ম্যাচ চলাকালে দর্শকরা মাঝেমাঝে "ডোন্ট ট্যাগ সিনা" চ্যান্ট করে। ম্যাচের একপর্যায়ে সিনা আর ট্রুথ কে ম্যাচ থেকে বের করে দেয় এবং নিজেও রোপ থেকে পরে যায়। তখন রক মিজকে একটি "স্পাইনবাস্টার" দেয় এরপর "পিপলস এলবো" দিয়ে ম্যাচ জিতে যায়। ম্যাচ শেষে রক সিনাকে "রক বটম" দেয়।

## ফলাফল

### সার্ভাইভার সিরিজ ম্যাচ এলিমিনেশনস

## গ্রহণ
দ্য সান পুরো ইভেন্টটিকে ১০ এর মধ্যে ৮ দেয়। ডেভ মেল্টজার মেইন ইভেন্ট সম্পর্কে লিখে "এটি অনেক বড় ম্যাচ ডাব্লিউডাব্লিউই এর জন্য যা বছরের শুরুর দিকে মানি ইন দ্য ব্যাংকে সিএম পাংক এবং জন সিনার মধ্য হয়েছিল।" এই ইভেন্টটির ডিভিডি ২০ ডিসেম্বর ২০১১ সালে প্রকাশ পায় ডাব্লিউডাব্লিউই হোম ভিডিও দ্বারা। এবং এটি রেসলম্যানিয়ার পর সবচেয়ে বেশি বিক্রিত ডিভিডি হয়।

## বিক্রয়
ইভেন্টটি ২,৮১,০০০ পে-পার-ভিউ বিক্রয় করতে সক্ষম হয় যা ছিল আগের বছরের চেয়ে বেশি। এর আগে বিক্রয় হয়েছিল ২,৪৪,০০০ পে-পার-ভিউ। এই ইভেন্টটির সব টিকিট মাত্র ৯০ মিনিটেই বিক্রি হয়ে যায়।

## তথ্যসূত্র

## বহিঃসংযোগ
*  

২০১১
সার্ভাইভার সিরিজ
বিষয়শ্রেণী:নভেম্বর ২০১১-এ মার্কিন যুক্তরাষ্ট্রে ঘটনা
বিষয়শ্রেণী:২০১১-এ নিউ ইয়র্ক
বিষয়শ্রেণী:নিউ ইয়র্কে ঘটনা
বিষয়শ্রেণী:নিউ ইয়র্ক শহরে পেশাদার কুস্তি